b'\n_START_ARTICLE_\nMarica Vujkovi\xc4\x87\n_START_PARAGRAPH_\nMarica Vujkovi\xc4\x87 (Subotica, 1900. - 1964.) je ba\xc4\x8dka hrvatska knji\xc5\xbeevnica. Pisala je pri\xc4\x8de, novele i romane, a me\xc4\x91u ostalim izradila je i ma\xc4\x91arsko-srpski rje\xc4\x8dnik: Szerb-magyar ny\xc3\xa9lvtan, izdan u Subotici, u nekoliko izdanja (1928., 1929., 1931.) ._NEWLINE_Pripadnica je slijeda "\xc5\xbeenskog pisma" u knji\xc5\xbeevnosti ba\xc4\x8dkih i srijemskih Hrvata, zajedno sa djelima koje su napisale Mara \xc5\xa0vel-Gamir\xc5\xa1ek, Jasna Melvinger i Mara \xc4\x90or\xc4\x91evi\xc4\x87-Malagurski, kako je naveo knji\xc5\xbeevnik Milovan Mikovi\xc4\x87, analiziraju\xc4\x87i djelo \xc5\xbdeljke Zeli\xc4\x87._NEWLINE_Svojim djelima (roman) je u\xc5\xa1la u antologiju proze bunjeva\xc4\x8dkih Hrvata iz 1971., sastavlja\xc4\x8da Geze Kiki\xc4\x87a, u izdanju Matice hrvatske, ]], kao i u antologiju romana u knji\xc5\xbeevnosti Hrvata u Vojvodini, koju je sastavio Milovan Mikovi\xc4\x87, u izdanju osje\xc4\x8dke Knji\xc5\xbeevne revije.'